stanford-oval/wikipedia huggingface dataset:
מרסלו גז'ארדו
כמאמן כדורגל

עם פרישתו ממשחק פעיל מונה למאמן בנסיונל וזכה איתה באליפות של שנת 2012.
ב-2014 הוא מתמנה למאמן ריבר פלייט וזוכה איתה בשנה זו בגביע הסודאמריקנה, ובשנה העוקבת ברקופה סודאמריקנה, בגביע ליברטדורס ובגביע סורוגה בנק. בראשית 2016 נבחר על ידי הפדרציה הבינלאומית להיסטוריה וסטטיסטיקה של הכדורגל (IFFHS) למקום החמישי ברשימת המאמן הטוב בעולם לשנת 2015, אחרי לואיס אנריקה, פפ גוארדיולה, אונאי אמרי ומסימיליאנו אלגרי. באוגוסט 2016 זכתה שוב קבוצתו ברקופה סודאמריקנה, ובכך רשם גז'רדו תואר בינלאומי חמישי, שיא מועדון למאמן. תחת הדרכתו זכה גם המועדון בגביע ארגנטינה בשנים 2016 ו-2017 ובסופר קאפ הארגנטינאי (מהדורת 2017). בשנת 2018 זכה בפעם השנייה בגביע ליברטדורס לאחר שריבר גברה בגמר על בוקה ג'וניורס. במאי 2019 זכה בשלישית עם ריבר ברקופה סודאמריקנה, ובכך הפך לבעל שיא הזכיות כמאמן עם ריבר, עשר במספר. בדצמבר 2019 זכה המועדון בהדרכתו בפעם השלישית בגביע ארגנטינה, ובמרץ 2021 זכה שוב בסופר קאפ הארגנטינאי (מהדורת 2019). בסוף אותה שנה זכה לראשונה בליגת העל הארגנטינאית ובטרופאו דה קמפאונס. מלבד שתי הזכיות בליברטדורס, הגיעה הקבוצה פעמיים נוספות לחצי הגמר ופעם אחת לגמר (מול פלמנגו), שנשמט מידה בדקה האחרונה. גז'ארדו נבחר למאמן השנה באמריקה הדרומית בשנים 2018, 2019 ו-2020.
תארים > כשחקן

ריבר פלייט
אליפות ארגנטינה - 6 (אפרטורה 1993, אפרטורה 1994, אפרטורה 1996, קלאוסורה 1997, אפרטורה 1997, קלאוסורה 2004)
גביע ליברטדורס - 1 (1996)
סופרקופה סודאמריקנה - 1 (1997)
מונקו
אליפות צרפת - 1 (1999/2000)
גביע הליגה הצרפתית - 1 (2003)
הסופר קאפ הצרפתי - 1 (2000)
פריס סן ז'רמן
גביע הליגה הצרפתית - 1 (2008)
די. סי. יונייטד
גביע ארצות הברית הפתוח - 1 (2008)
נסיונל
אליפות אורוגוואי - 1 (2011)
נבחרת ארגנטינה
מונדיאל הנוער - 1 (1997)
מדליית זהב במשחקים הפאן-אמריקאיים - 1 (1995)
מדליית כסף במשחקים האולימפיים - 1 (אולימפיאדת אטלנטה (1996))
תארים אישיים
כדורגלן השנה בצרפת - 1: (2000)
תארים > כמאמן

נסיונל
אליפות אורוגוואי - 1 (2012)
ריבר פלייט
גביע סודאמריקנה - 1 (2014)
רקופה סודאמריקנה - 3 (2015, 2016, 2019)
גביע ליברטדורס - 2 (2015, 2018)
גביע סורוגה בנק - 1 (2015)
גביע ארגנטינה - 3 (2016, 2017, 2019)
הסופר קאפ הארגנטינאי - 2 (2017), (2019)
ליגת העל הארגנטינאית - 1 (2021)
טרופאו דה קמפאונס - 1 (2021)
תארים אישיים
מאמן השנה באמריקה הדרומית - 3 (2018, 2019, 2020)
הערות שוליים

↑  Nahuel Gallardo, el hijo del entrenador que debió irse de River y fue campeón en Defensa y Justicia באתר Goal, ‏ 19 ביולי 2021 (באנגלית)
↑  IFFHS.de (Fußball Historie & Statistiken), ‏2020-04-10 (ב־)
נבחרת סרביה בכדורסל 3x3

| --- | --- |
סרביה
 מידע כללי
 kss.rs/3x3-seniori-2022/
 
 גביע העולם בכדורסל 3x3
 הופעות:  8 (הראשונה ב-2012)
 ההישג הטוב:  : 2012, 2016, 2017, 2018, 2022, 2023 : 2014
 המשחקים האולימפיים
 הופעות:  1 (הראשונה ב-2020)
 ההישג הטוב:  : 2020
 אליפות אירופה בכדורסל 3x3
 הופעות:  7 (הראשונה ב-2014)
 ההישג הטוב:  : 2018, 2019, 2021, 2022 : 2016
 
נבחרת סרביה בכדורסל 3x3 היא הנבחרת הלאומית המייצגת את סרביה בתחרויות כדורסל 3x3 בין-לאומיות. לזכות הנבחרת, שמנוהלת על ידי פדרציית הכדורסל של סרביה, שש אליפויות עולם (ומדליית כסף), ארבע אליפויות אירופה (ומדליית כסף) ומדליית ארד אולימפית מטורניר הכדורסל 3x3 באולימפיאדת טוקיו (2020).
תארים

| אירוע |  |  |  | סה"כ |
| --- | --- | --- | --- | --- |
| כדורסל 3x3 במשחקים האולימפיים | 0 | 0 | 1 | 1 |
| גביע העולם בכדורסל 3x3 | 6 | 1 | 0 | 7 |
| אליפות אירופה בכדורסל 3x3 | 4 | 1 | 0 | 5 |
| המשחקים האירופיים | 0 | 0 | 1 | 1 |
| משחקי הים התיכון | 0 | 1 | 0 | 1 |
| סה"כ | 10 | 3 | 2 | 15 |
תחרויות > המשחקים האולימפיים

| שנה | מיקום | מש' | נ' | ה' | סגל |
| --- | --- | --- | --- | --- | --- |
| יפן טוקיו 2020 | 3  | 9 | 8 | 1 | דושאן בולוט, דיאן מייסטורוביץ', אלכסנדר רטקוב ומיכאילו ואסיץ' |
צרפת פריז 2024: תחרות עתידית
| סה"כ | 1/1 | 9 | 8 | 1 |  |
תחרויות > גביע העולם

| שנה | מיקום | מש' | נ' | ה' | סגל |
| --- | --- | --- | --- | --- | --- |
| יוון אתונה 2012 | 1  | 9 | 8 | 1 | מארקו סאביץ', דושאן בולוט, מרקו ז'דרו ומילאן בושקוביץ' |
| רוסיה מוסקבה 2014 | 2  | 9 | 7 | 2 | מארקו סאביץ', דושאן בולוט, מרקו ז'דרו ודיאן מייסטורוביץ' |
| הרפובליקה העממית של סין גואנגג'ואו 2016 | 1  | 7 | 7 | 0 | מארקו סאביץ', דושאן בולוט, מרקו ז'דרו ודיאן מייסטורוביץ' |
| צרפת נאנט 2017 | 1  | 7 | 7 | 0 | מארקו סאביץ', דושאן בולוט, מרקו ז'דרו ודיאן מייסטורוביץ' |
| הפיליפינים בוקאו 2018 | 1  | 7 | 7 | 0 | מארקו סאביץ', דושאן בולוט, סטפן סטויאצ'יץ' ודיאן מייסטורוביץ' |
| הולנד אמסטרדם 2019 | 4 | 7 | 4 | 3 | מארקו סאביץ', דושאן בולוט, מיכאילו ואסיץ' ודיאן מייסטורוביץ' |
| בלגיה אנטוורפן 2022 | 1  | 7 | 7 | 0 | מיכאילו ואסיץ', מרקו ברנקוביץ', סטפן סטויאצ'יץ' ודיאן מייסטורוביץ' |
| אוסטריה וינה 2023 | 1  | 7 | 7 | 0 | מיכאילו ואסיץ', מרקו ברנקוביץ', סטפן סטויאצ'יץ' ודיאן מייסטורוביץ' |
| סה"כ | 8/8 | 60 | 54 | 6 |  |
תחרויות > גביע אירופה

| שנה | מיקום | מש' | נ' | ה' | סגל |
| --- | --- | --- | --- | --- | --- |
| רומניה בוקרשט 2014 | 5 | 4 | 3 | 1 | מארקו סאביץ', דושאן בולוט, מרקו ז'דרו ודיאן מייסטורוביץ' |
| רומניה בוקרשט 2016 | 2  | 5 | 4 | 1 | מארקו סאביץ', דושאן בולוט, מרקו ז'דרו ודיאן מייסטורוביץ' |
| הולנד אמסטרדם 2017 | 4 | 5 | 3 | 2 | מארקו סאביץ', דושאן בולוט, דיאן מייסטורוביץ' ודנילו מיאטוביץ' |
| רומניה בוקרשט 2018 | 1  | 5 | 5 | 0 | מארקו סאביץ', דושאן בולוט, מרקו ז'דרו ודיאן מייסטורוביץ' |
| הונגריה דברצן 2019 | 1  | 5 | 5 | 0 | מארקו סאביץ', דושאן בולוט, דיאן מייסטורוביץ' ודנילו מיאטוביץ' |
| צרפת פריז 2021 | 1  | 5 | 4 | 1 | אלכסנדר רטקוב, דיאן מייסטורוביץ', מיכאילו ואסיץ', מירוסלב פשאליץ' |
| אוסטריה גראץ 2022 | 1  | 5 | 5 | 0 | מיכאילו ואסיץ', מרקו ברנקוביץ', סטפן סטויאצ'יץ' ודיאן מייסטורוביץ' |
| סה"כ | 7/7 | 34 | 29 | 5 |  |
תחרויות > המשחקים האירופיים

| שנה | מיקום | מש' | נ' | ה' | סגל |
| --- | --- | --- | --- | --- | --- |
| אזרבייג'ן באקו 2015 | 3  | 7 | 6 | 1 | מארקו סאביץ', דושאן בולוט, מרקו ז'דרו ודיאן מייסטורוביץ' |
| בלארוס מינסק 2023 | 5 | 4 | 3 | 1 | מרקו דוגושיה, לאזאר ראשיץ', ניקולה ווקוביץ', מרקו ז'דרו |
| פולין קרקוב 2023 | שלב הבתים | 3 | 0 | 3 | ווק בורוביצ'אנין, ניקולה קובצ'ביץ', מרקו מילאקוביץ' וג'ורו דאוטוביץ' |
| סה"כ | 3/3 | 14 | 9 | 5 |  |
תחרויות > משחקי הים התיכון

| שנה | מיקום | מש' | נ' | ה' | סגל |
| --- | --- | --- | --- | --- | --- |
| ספרד טרגונה 2018 | רבע הגמר | 3 | 2 | 1 | מרקו מילאקוביץ', סטפן סימיץ', לוקה סטפנוביץ', ניקולה שוצ'וב |
| אלג'יריה אוראן 2022 |  | 5 | 4 | 1 | מילוש אנטיץ', ניקולה קובצ'ביץ', סטפן מומירוב, נמניה סטנקוביץ' |
| סה"כ | 2/2 | 8 | 6 | 2 |  |
ראו גם

נבחרת סרביה בכדורסל
הערות שוליים

↑  "Serbia – 2016 FIBA 3x3 World Championships 2016".
↑  "Serbia – FIBA 3x3 World Cup 2017".
↑  2014 FIBA 3x3 European Championships, פיב"א
↑  Serbia - 2016 FIBA 3x3 European Championships 2016, פיב"א
↑  Serbia - FIBA 3x3 Europe Cup 2017 2017, פיב"א
נייט וולטרס

| --- | --- |

וולטרס במדי הכוכב האדום בלגרד, 2017
 לידה:  15 במאי 1991 (בן 33) ארצות הברית סט. קלאוד, מינסוטה, ארצות הברית
 עמדה:  רכז
 גובה:  1.93
 מכללה:  אוניברסיטת דרום דקוטה (אנ')
 דראפט:  בחירת מס' 38, 2013 וושינגטון ויזארדס
 קבוצות כשחקן
 2013–2015   2015   2015   2015–2016   2016–2017   2017   2017   2018   2018–2019   2019   2019–2020   2021–:  מילווקי באקס ניו אורלינס פליקנס   גרנד ראפידס דרייב בשיקטש הכוכב האדום בלגרד יוטה ג'אז  ← סולט לייק סיטי סטארס(אנ')  אלאן שאלון ז'לגיריס קובנה מכבי תל אביב   הכוכב האדום בלגרד
 הישגים כשחקן
 אליפות הליגה האדריאטית (2017) אליפות סרביה (2017) הגביע הסרבי (2017) אליפות ליטא (2019)
נייט וולטרס (באנגלית: Nate Wolters; נולד ב-15 במאי 1991) הוא כדורסלן עבר אמריקאי, ששיחק בקבוצת הכוכב האדום בלגרד מהליגה הסרבית המשתתפת גם ביורוליג. בחודש פברואר 2024 הודיע על פרישה ממשחק פעיל.
ביוגרפיה

וולטרס נולד ב-סט. קלאוד, מינסוטה. למד ושיחק כדורסל באוניברסיטת המדינה של דקוטה הדרומית (אנ'). הוא סיים ארבע עונות בדרום דקוטה כשיאן האסיסטים של המכללה בכל הזמנים (669 אסיסטים) וכסגן מלך הסלים (2,363), וב-8 בפברואר 2013 קלע את שיא הנקודות בקריירה שלו - 53 נקודות, מה שהיווה שיא מכללה ושיא קונפרנס.
בשנת 2013 נבחר וולטרס במקום ה-38 בדראפט ה-NBA על ידי וושינגטון ויזארדס. באותו ערב הוא עבר בטרייד לפילדלפיה 76' ויום למחרת עבר בטרייד למילווקי באקס. בעונת הרוקי שלו, נהנה וולטרס מכמה פציעות של שחקנים ושיחק 58 משחקים, מהם פתח בחמישייה ב-31, ושסיפק 7.2 נק’, 2.6 ריב’ ו-3.2 אסיסטים למשחק. לקראת תום העונה הוא נפצע וסבל משבר בידו, שגרם לו להחמיץ את המשחקים האחרונים. בעונה לאחר מכן, תחת מאמן חדש, ג'ייסון קיד, הוא זכה לפחות קרדיט ובמהלך העונה הועבר לניו אורלינס פליקנס. אחרי שחתם פעמיים על חוזים ל-10 ימים בשורות הפליקנס, הוחלט שלא להאריך את חוזהו והוא שוחרר מהקבוצה. בהמשך שיחק וולטרס בבשיקטש הטורקית במדיה סיפק 11.6 נקודות ו-5.4 אסיסטים למשחק, ולאחר מכן שיחק בכוכב האדום בלגרד מסרביה.
לקראת עונת 2017/2018 חזר וולטרס ל-NBA כשחתם ביוטה ג'אז, אולם שותף רק בחמישה משחקים ושוחרר מהקבוצה בדצמבר. אחר כך הצטרף לאלאן שאלון. בסוף העונה, לקראת עונת 2018/2019, הצטרף לז'לגיריס קובנה, איתה הגיע לפלייאוף היורוליג. ב-28 משחקים במפעל הוא שיחק בממוצע 22 דקות, בהם רשם 11 נקודות ו-3.8 אסיסטים. בסדרת הגמר בליגה הליטאית גברה ז'לגיריס 0:3 על ריטאס וילנה, כאשר וולטרס קלע בממוצע בסדרה קצת יותר מ-9 נק' ב-17 דקות על הפרקט.
ב-23 ביוני 2019 חתם על חוזה לשנתיים במכבי תל אביב.
ב־5 בדצמבר 2019 נפצע והושבת לחודש וחצי, אך נפצע שוב שלושה משחקים בלבד לאחר חזרתו וסיים את העונה.
ב-31 במאי 2020, לאחר שמכבי תל אביב בחרה שלא להאריך את חוזהו לעונה נוספת, שוחרר וולטרס מן הקבוצה.
ב-25 ביולי 2020 חתם לעונה אחת בקבוצת אוניקס קאזאן מליגת ה-VTB, המשתתפת גם ביורוקאפ.
הערות שוליים

↑  מערכת וואלה! ספורט‏, גוד נייט: הכירו את נייט וולטרס, הרכז החדש של מכבי תל אביב, באתר וואלה, 23 ביוני 2019
↑  מערכת ONE, ‏הרכש הראשון: נייט וולטרס חתם במכבי תל אביב, באתר ONE‏, 23 ביוני 2019
↑  מכבי החתימה את נייט וולטרס, אתר מנהלת הליגה בכדורסל
↑  אפרת עמורבן, נייט וולטרס חתם לשנתיים במכבי תל אביב, באתר ynet, 23 ביוני 2019
↑  אור שקדי‏, מכבי תל אביב: נייט וולטרס שוחרר, באתר וואלה, 31 במאי 2020
↑  נייט וולטרס חתם באוניקס קאזאן, באתר ynet, 25 ביולי 2020
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
מתיו סטראזל

מתיו נלסון סטראזל (בצרפתית: Matthew Nelson Strazel; נולד ב-5 באוגוסט 2002) הוא כדורסלן צרפתי המשחק בעמדת הרכז במונקו מליגת העל הצרפתית והיורוליג.
ראשית חייו וקריירת נוער

סטראזל נולד בבור-לה-רן, וב-21 בפברואר 2017 הצטרף למחלקת הנוער של אסוול ליון-וילרבאן. בעונת 2017/18 הוא חילק את זמנו בין קבוצת הנוער של המועדון לקבוצה שלו בליגה עד גיל 21. ב-2018/19 הוא הפך לשחקן קבוע של הקבוצה עד גיל 21 והעמיד ממוצעים של 14.5 נקודות, 4.7 אסיסטים ו-3.8 ריבאונדים למשחק. ב-6 במאי 2019 קלע סטראזל 44 נקודות במדי אסוול בהפסד 100–110 ל-JL בורק בחצי גמר אליפות צרפת עד גיל 18.
קריירה מקצועית

ב-31 ביולי 2019, בגיל 16 בלבד, חתם סטראזל על החוזה המקצועי הראשון שלו בווילרבאן. הוא ערך את הופעת הבכורה שלו בבוגרים ב-6 באוקטובר, כששיחק חמש דקות בניצחון 85–76 על שולה באסקט. ב-29 באוקטובר ערך סטראזל את הופעת הבכורה שלו ביורוליג, כשקלע תשע נקודות עם שלוש שלשות ב-13 דקות בניצחון 66–63 על סאסקי בסקוניה. ב-10 במרץ 2020 הוא קלע שיא עונתי של 17 נקודות בניצחון 95–83 על מונקו.
ב-10 ביוני 2020 האריך סטראזל את חוזהו בקבוצה עד 2025, אך הוא עזב ב-21 ביוני 2022 וחתם לשלוש שנים במונקו.
קריירה בין-לאומית

ב-2021 זכה סטראזל עם נבחרת צרפת במדליית כסף בגביע העולם בכדורסל עד גיל 19, והעמיד ממוצעים של 11.3 נקודות ו-6.7 אסיסטים למשחק. בשנה שלאחר מכן סיים עם הנבחרת במקום החמישי באליפות אירופה בכדורסל עד גיל 20 2022 וקלע בממוצע 14.8 נקודות למשחק.
הערות שוליים

↑  "L'ASVEL Basket signe un partenariat avec le club du MLV Basket". אסוול ליון-וילרבאן (בצרפתית). 21 בפברואר 2020. נבדק ב-2024-02-19. {{cite web}}:  (עזרה)
↑  "Matthew Strazel : «Je suis de plus en plus dans la rotation dans l'équipe pros. Cela représente une grande chance…»" [מתיו סטראזל: "אני יותר ויותר ברוטציה בקבוצה המקצוענית. זה מייצג סיכוי גדול…"]. 5by5.fr (בצרפתית). 26 בדצמבר 2019. נבדק ב-2024-02-20. {{cite web}}:  (עזרה)
↑  "L'ASVEL engage Matthew Strazel, 16 ans !". Parlons Basket (בצרפתית). 1 באוגוסט 2019. נבדק ב-2024-02-20. {{cite web}}:  (עזרה)
↑  "Troisième place pour nos U18" [מקום שלישי ל-U18 שלנו]. אסוול ליון-וילרבאן (בצרפתית). 6 במאי 2019. נבדק ב-2024-02-20. {{cite web}}:  (עזרה)
↑  "ASVEL signs 16-year-old Matthew Strazel to pro contract". EuroHoops. 31 ביולי 2019. נבדק ב-2024-02-20. {{cite web}}:  (עזרה)
↑  סיקור המשחק, באתר RealGM
↑  "Matthew Strazel (Asvel) après la victoire contre Monaco : « On retrouve nos marques »" [מתיו סטראזל (אסוול) לאחר הניצחון על מונקו: "מצאנו את הסימנים שלנו"]. ל'אקיפ (בצרפתית). 10 במרץ 2020. נבדק ב-2024-02-20. {{cite web}}:  (עזרה)
↑  "LDLC Asvel extends Matthew Strazel". ספורטנדו. 10 ביוני 2020. נבדק ב-2024-02-20. {{cite web}}:  (עזרה)
↑  Matthew Strazel moves from ASVEL to Monaco: 'I am going to new horizons', basketnews.com
↑  פרופיל, באתר פיב"א
משל היולדת

משל היולדת הוא אחד ממשלי ישו המופיע בבשורת יוחנן בלבד (יוחנן טז:28-16).
במשל, משווה ישו את צער והכאב של יולדת בזמן הלידה "חבלי הלידה", לצער שעתיד להיגרם לתלמידיו כאשר יעזוב את העולם במותו על הצלב וישאיר אותם לבד. בדומה ליולדת שכאבה את הלידה אך שמחה בתינוקה, כך תהיה השמחה שתמלא את התלמידים לאחר שיווכחו לדעת שמותו של ישו לא היה לשווא כיוון שכך ימלא את ייעודו ויגיע לאביו שבשמיים, יישב לימינו וישמש כמי שיעתיר עבורם ועבור עמו ישראל לפני הקדוש ברוך הוא.
ציטוט מבשורת יוחנן

16 הֵן־מְעַט וְלֹא תִרְאוּנִי וְעוֹד־מְעַט וְתֶחֱזוּנִי (כִּי־אֲנִי הֹלֵךְ אֶל־אָבִי)׃ 17 וּמִקְצָת תַּלְמִידָיו נִדְבְּרוּ אִישׁ אֶל־אָחִיו לֵאמֹר מָה אָמְרוֹ אֵלֵינוּ הֵן־מְעַט וְלֹא תִרְאוּנִי וְעוֹד־מְעַט וְתֶחֱזוּנִי וְאָמְרוֹ אֲנִי הֹלֵךְ אֶל־אָבִי׃ 18 וַיֹּאמְרוּ מָה אָמְרוֹ מְעָט לֹא יָדַעְנוּ מַה־דִּבֵּר׃ 19 וַיֵּדַע יֵשׁוּעַ כִּי עִם־לְבָבָם לִשְׁאֹל אֹתוֹ וַיֹּאמֶר אֲלֵיהֶם הַעַל הַדָּבָר הַזֶּה תִּדְרְשׁוּ זֶה אֶת־זֶה כִּי אָמַרְתִּי הֵן־מְעַט וְלֹא תִרְאוּנִי וְעוֹד־מְעַט וְתֶחֱזוּנִי׃ 20 אָמֵן אָמֵן אֲנִי אֹמֵר לָכֶם כִּי אַתֶּם תִּבְכּוּ וּתְיֵלִילוּ וְהָעוֹלָם יִשְׂמָח הֵן־אַתֶּם תֵּעָצְבוּ אָכֵן עָצְבְּכֶם יֵהָפֵךְ לְשָׁשׁוֹן׃ 21 הָאִשָּׁה כִּי תַקְרִיב לָלֶדֶת עֶצֶב לָהּ כִּי מָלְאוּ יָמֶיהָ וְאַחֲרֵי לִדְתָּהּ אֶת־הַיֶּלֶד לֹא־תִזְכֹּר עוֹד אֶת־עִצְּבוֹנָהּ וְהִיא שְׂמֵחָה כִּי־אָדָם נוֹלַד לָעוֹלָם׃ 22 וְגַם־אַתֶּם כָּעֵת תִּתְעַצָּבוּ וַאֲנִי אָשׁוּב אֶרְאֶה אֶתְכֶם וְשָׂשׂ לִבְּכֶם וְאֵין־מֵסִיר שִׂמְחַתְכֶם מִכֶּם׃ 23 וּבַיּוֹם הַהוּא לֹא תִשְׁאָלוּנִי דָּבָר אָמֵן אָמֵן אֲנִי אֹמֵר לָכֶם כִּי כָּל־אֲשֶׁר תִּשְׁאֲלוּ מֵאֵת אָבִי בִּשְׁמִי יִתֵּן לָכֶם׃ 24 עַד־עַתָּה לֹא־שְׁאֶלְתֶּם דָּבָר בִּשְׁמִי שַׁאֲלוּ וְתִקְחוּ לְמַעַן תִּמָּלֵא שִׂמְחַתְכֶם׃ 25 אֶת־אֵלֶּה דִּבַּרְתִּי אֲלֵיכֶם בִּמְשָׁלִים וְהִנֵּה שָׁעָה בָאָה וְלֹא אֲדַבֵּר עוֹד אֲלֵיכֶם בִּמְשָׁלִים כִּי אִם־בָּרוּר אֲדַבֵּר לָכֶם עַל־דְּבַר אָבִי׃ 26 בַּיּוֹם הַהוּא תִּשְׁאֲלוּ בִשְׁמִי וְאֵינֶנִּי אֹמֵר לָכֶם אֲשֶׁר אֲנִי אַעְתִּיר לְאָבִי בַּעַדְכֶם׃ 27 כִּי־אָבִי גַּם־הוּא אֹהֵב אֶתְכֶם עֵקֶב אֲשֶׁר אֲהַבְתּוּנִי וְהֶאֱמַנְתֶּם כִּי־מֵאֵת אֱלֹהִים יָצָאתִי׃ 28 מֵאֵת הָאָב יָצָאתִי וָאָבֹא לָעוֹלָם אָשׁוּבָה אָסוּר מִן־הָעוֹלָם וְאֵלֵךְ אֶל־אָבִי׃
פרשנות

ישו מתאר לפני תלמידיו את העתיד לקרות לו בזמן הקרוב, כי ידע שהוא עתיד להיהרג בצליבה. הוא יודע שהם יתעצבו מאוד כאשר ילך לגורל שייעד לו אביו שבשמים, אבל הוא מנחם אותם שזה ייעודו מראש, ושהוא עתיד לקום לתחייה ולהגיע לשמיים ולתפוס את מקומו לימין הגבורה. 'אתם תתעצבו והעולם ישמח על מותי', דומה הדבר לאישה יולדת הזועקת מכאבים בחבלי הלידה (בדומה לחבלי משיח). אולם לאחר שהיא יולדת היא מתמלאת בשמחה ושוכחת את הצירים ואת כאבי הלידה. התלמידים עתידים לשמוח והעצב יתחלף לששון, שכן עתה הם יכולים לבקש מאלוהים בתפילות בשמו של ישו, תפילות שייענו על ידי הקדוש ברוך הוא בזכות האמונה שלהם. וכשם שהקדוש ברוך הוא אוהב את בנו, את ישו, כן הוא אוהב גם אותם התלמידים והמאמינים, בזכות יחסם ההדדי לישו ובזכות זה שהאמינו בו.
אין ספק שישו נסמך גם על הפסוק מישעיהו כ"ו 17: ""כְּמוֹ הָרָה תַּקְרִיב לָלֶדֶת, תָּחִיל תִּזְעַק בַּחֲבָלֶיהָ, כֵּן הָיִינוּ מִפָּנֶיךָ ה':" וגם על נבואות דניאל על הצרות הגדולות שיבוא על עם ישראל לפני בואו/שובו של המשיח דניאל י"ב 1: "וּבָעֵת הַהִיא יַעֲמֹד מִיכָאֵל הַשַּׂר הַגָּדוֹל, הָעֹמֵד עַל-בְּנֵי עַמֶּךָ, וְהָיְתָה עֵת צָרָה, אֲשֶׁר לֹא-נִהְיְתָה מִהְיוֹת גּוֹי עַד הָעֵת הַהִיא; וּבָעֵת הַהִיא יִמָּלֵט עַמְּךָ, כָּל-הַנִּמְצָא כָּתוּב בַּסֵּפֶר." .
ביבליוגרפיה

פ. נ'ון מלדאו, המשיח בשתי הבריתות, 1956, 1969, 1998, קרן אחוה משיחית, ISBN 965-447-053-5
ריסטו סנטלה, המשיח בתנ"ך - לאור ספרי חז"ל, 1980, 1984, דפוס ינץ בע"מ
ריסטו סנטלה, המשיח בברית החדשה - לאור ספרי חז"ל, 1984, דפוס ינץ בע"מ
ריסטו סנטלה, שאול השליח - האדם והמורה לאור כתבי חז"ל, 1999, קרן אחוה משיחית, ISBN 965-447-030-6
מקבילות מן המשנה לברית החדשה, בעריכת מרדכי חן, 2000, 2004,, קרן אחוה משיחית, ISBN 965-447-053-5
יוסף עמנואל לנדסמן, קורות חיי ישוע המשיח, דפוס ינץ בע"מ
ישוע מנצרת ושאול השליח - תולדותיהם ופועלם, החברה לכתבי הקודש בישראל, 1976, 1991
פאול טיינה, מלך היהודים, 1995, קרן אחוה משיחית, דפוס ינץ בע"מ, ISBN 965-447-032-2
ראו גם

הברית החדשה: בשורת מתי
הברית החדשה: בשורת מרקוס
הברית החדשה: בשורת לוקס
הברית החדשה: בשורת יוחנן
משלי ישו
הנסים של ישו
הערות שוליים

↑  לוקס כג 27–28:

" 27 וַיֵּלְכוּ אַחֲרָיו הֲמוֹן עַם־רָב וַהֲמוֹן נָשִׁים וְהֵנָּה סֹפְדוֹת וּמְקוֹנֲנוֹת עָלָיו׃ 28 וַיִּפֶן יֵשׁוּעַ וַיֹּאמֶר אֲלֵיהֶן בְּנוֹת יְרוּשָׁלַיִם אַל־תִּבְכֶּינָה עָלַי כִּי־עַל־נַפְשְׁכֶן בְּכֶינָה וְעַל־בְּנֵיכֶן׃"
↑  תרגום עברי של ספר דניאל פרק ז פסוקים 13–14:

"(יג) רוֹאֶה הָיִיתִי בְּחֶזְיוֹנוֹת הַלַּיְלָה, וְהִנֵּה עִם עַנְנֵי הַשָּׁמַיִם הָיָה בָּא כְּבֶן אָדָם, וְעַד עַתִּיק הַיָּמִים הִגִּיעַ, וּלְפָנָיו הִקְרִיבוּהוּ. (יד) וְלוֹ נִתַּן שִׁלְטוֹן וִיקָר וּמַלְכוּת, וְכָל הָעַמִּים הָאֻמּוֹת וְהַלְּשׁוֹנוֹת אוֹתוֹ יַעֲבֹדוּ. שִׁלְטוֹנוֹ שִׁלְטוֹן עוֹלָם אֲשֶׁר לֹא יַעֲבֹר, וּמַלְכוּתוֹ אֲשֶׁר לֹא תִּשָּׁחֵת. "
↑  בשורת לוקס פרק כד: 51

"וַיְהִי בְּבָרֲכוֹ אֹתָם וַיִּפָּרֵד מֵעֲלֵיהֶם וַיִּנָּשֵׂא הַשָּׁמָיְמָה׃"
↑  מעשי השליחים פרק א: 11-9:

"9 וַיְהִי כְּכַלּוֹתוֹ לְדַבֵּר זֹאת הֹעֲלָה וְהֵם רֹאִים וַיִּשָּׂאֵהוּ עָנָן מִנֶּגֶד עֵינֵיהֶם׃ 10 וַיַּבִּיטוּ אַחֲרָיו הַשָּׁמַיִם בַּעֲלוֹתוֹ וְהִנֵּה שְׁנֵי אֲנָשִׁים לְבוּשֵׁי בַדִּים נִצָּבִים עֲלֵיהֶם׃ 11 וַיֹּאמְרוּ אַנְשֵׁי הַגָּלִיל מַה־תַּעַמְדוּ וְעֵינֵיכֶם לַשָּׁמָיִם זֶה יֵשׁוּעַ אֲשֶׁר הוֹעֲלָה מֵעֲלֵיכֶם הַשָּׁמַיִם בּוֹא יָבוֹא כַּאֲשֶׁר רְאִיתֶם אֹתוֹ עֹלֶה לַמָּרוֹם׃ "
↑  יוחנן כ 20:

"וְאַחֲרֵי דַבְּרוֹ זֹאת הֶרְאָם אֶת־יָדָיו וְאֶת־צִדּוֹ וַיִּשְׂמְחוּ הַתַּלְמִידִים בִּרְאוֹתָם אֶת־הָאָדוֹן׃ "
נייט הגדול: משאיר את הכיתה מאחור

| --- | --- |

כריכת הספר בעברית
 מידע כללי
 מאת:  לינקולן פירס
 שפת המקור:  אנגלית
 סוגה:  רומן 
 הוצאה
 הוצאה:  כתר ספרים
 תאריך הוצאה:  2010
 מספר עמודים:  214
 סדרה
 הספר הבא:  נייט הגדול: מכה שנית
 קישורים חיצוניים
 מסת"ב:  978-0-06-194434-5
 
נייט הגדול: משאיר את הכיתה מאחור (באנגלית: Big Nate: In a Class by Himself) הוא הספר הראשון בסדרת נייט הגדול, אשר נכתב ואויר על ידי לינקולן פירס.
תקציר העלילה

נייט רייט הוא ילד בן 11 ותלמיד בכיתה ו' שלומד בבית הספר המקומי בעירו ע"ש וושינגטון, הוא חי ביחד עם אחותו הגדולה, אלן, ואביהם מרטי.
שני הפרקים הראשונים בספר עוסקים בכך שנייט מגלה שיש לו מבחן בהיסטוריה ומחפש דרכים להתחמק ממנו. בפרק השלישי, כשנייט מנסה לחפש דרכים להתחמק מהמבחן, עולה בראשו מחשבה להבריז ממנו בעזרת פתק מומצא מאביו. אך לבסוף בעזרת פרנסיס, הוא מגלה שבכלל לא היה מבחן.
בפרק הרביעי, לאחר שנייט קורא את המשפט "היום תתעלה על כולם" מתוך עוגיית מזל שטדי הביא לו, זה ממלא אותו בביטחון ומוטיביציה להמשך היום.
אך בפרק החמישי והשישי, הוא מקבל שלושה ריתוקים שונים, אחד בשיעור של גברת גודפרי, שקראה מכתב שטני שכתב עליו, השני בשיעור שירה של גברת קלרק לאחר שהעליב את ג'ינה, והשלישי והאחרון בשיעור אמנות של מר רוזה, לאחר שניסה להגניב את הציור שלו לעמוד התצוגה בבית הספר. אך נייט עדיין נחוש להוכיח את מה שקרא בעוגיית המזל, לכן הוא מנסה לשבור את שיא גינס באכילת שעועית ירוקה אך זה מוביל אותו למשרד של המנהל ניקולס שמגלה על כך.
בפרק התשיעי, נייט חווה עוד תקרית לא נעימה, לאחר שבטעות לובש את המכנסיים של המאמן ג'ון (המורה לספורט) במטרה להסתיר את הטשטוש על מכנסיו וזה מזכה אותו בעוד ריתוק.
בפרק העשירי, מר סטייפלס, המורה למתמטיקה, מכריז על בוחן פתע לכיתה. נייט, שחושב שיש רק 12 תרגילים, גומר בקלילות ומתחיל להאמין שהמזל מתחיל לשחק לטובתו. אך בסוף הוא מגלה שיש עוד עשר שאלות, אך הזמן תם, ולאחר שהוא מסרב לתת את טופס המבחן למר סטייפלס, הוא נקרע ונייט מרוויח עוד ריתוק.
בפרק 11, נייט עוד חושב איך יצליח "להתעלות על כולם", ואז בזמן שיחה עם פרנסיס הוא מחליט על הפעולה הבאה שלו, לגרום למר גלווין, מורה לפיזיקה שידוע בקשיחות שלו ולעולם לא חייך או צחק לטענת פרנסיס ונייט, לצחוק. אך כל הניסיונות של נייט הסתיימו בכישלון נחרץ, וזיכו אותו בעוד ריתוק.
לאחר שהוא מגיע לחדר הריתוק, גברת צ'רביצקי מודיעה לו שהוא שבר שיא, שבעה פתקי ריתוק ביום אחד. וכך נייט מגלה שבדרך כזו אחרת, הוא אכן התעלה על כולם.
דמויות

נייט רייט - בן 11, הדמות הראשית בספר והגיבור הראשי. לומד בבית הספר ע"ש וושינגטון. נודע בשל מעשי הקונדס שלו שזיכו אותו בריתוקים רבים, מאוהב בג'ני ומתעב את בן זוגה, ארתור.
פרנסיס באטבי פופ - חברו הטוב ביותר של נייט. אינטליגנט, אוהב ללמוד ולקרוא.
טדי אורטיז - חבר של נייט. בעל חוש הומור מפותח.
ג'ינה המפיל טומס - בת כיתתו של נייט, ארתור וטדי. נחשבת ליריבה הגדולה ביותר של נייט, נערצת על ידי גברת גודפרי ואוהבת ללמוד.
גברת גודפרי - מחנכת הכיתה של נייט והמורה השנואה עליו ביותר. נייט חושב שהיא מענישה אותו בכוונה ועושה הכל בשביל להכשיל אותו.
המנהל ניקולס - מנהל בית הספר ע"ש וושינגטון.
ארתור פשקוב - בן זוגה של ג'ני. נחשב למוצלח בכל תחום ואהוב על כולם, חוץ מנייט.
ג'ני ג'נקינס - בת זוגו של ארתור. נייט מאוהב בה ללא ידיעתה.
הערות שוליים

↑  בבריטניה ואירלנד נקרא הספר: Big Nate: The Boy with the Biggest Head in the World
| נייט הגדול מאת לינקולן פירס |
| --- | --- | --- |
| ספרים | נייט הגדול: משאיר את הכיתה מאחור • נייט הגדול: מכה שנית • נייט הגדול: עף על זה • נייט הגדול: הולך על כל הקופה • נייט הגדול: יורד מהפסים • נייט הגדול: בפוקוס • נייט הגדול: עושה חיים • נייט הגדול: יוצא לדרך |  |
| קומיקס | נייט הגדול: מה כבר יכול לקרות? • נייט הגדול: על החיים ועל המוות • נייט הגדול משחק אותה |  |
נאשה סטראנה

| --- | --- |
 שפה:  רוסית 
 מדינה:  ישראל 
 
נאשה סטראנה (ברוסית: Наша страна; מילולית: ארצנו) היה יומון ישראלי בשפה הרוסית. בין השנים 1968–1980 וכן 1984–1990 ראה אור כשבועון.
היסטוריה

העיתון היה עיתון מפלגתי שנוסד על ידי מפא"י בפברואר 1968, לקראת גל העלייה מברית המועצות בשנות ה-70. המו"ל הרשום של העיתון הייתה "החברה המאוחדת לפרסומים והדפסות" שהייתה בשליטת המפלגה, עורכו והמנכ"ל שלו היה שבתאי הימלפרב. בסוף שנת 1971 החל העיתון לצאת שלוש פעמים בשבוע ונעשו הכנות לקראת הוצאתו כעיתון יומי. בשנות ה-70 היה שיתוף פעולה בינו לבין לוח מעריב, ומודעות לוח מעריב פורסמו במקביל בנאשה סטראנה.
בשנות התשעים נמכר העיתון לרשת נובוסטי נדלי בשליטת אלי עזור.
הערות שוליים

↑  בקרוב ־ עתון יומי ברוסית, דבר, 23 בדצמבר 1971
↑  לוח 8 לוח מעריב, דבר, 15 באוקטובר 1976
↑  יצחק דנון, ‏רשת נובוסטי תובעת 1.5 מיליון שקל מחברת העיתונים של מפלגת העבודה, באתר גלובס, 15 במאי 1997
נאשה

מיקרוסקופ של נאשה משנת 1854
פרסומת למיקרוסקופ של נאשה משנת 1906. נטען שמודל זה נרכש על ידי בית החולים המלכותי ויקטוריה במונטריאול.
נאשה (בצרפתית: Nachet), בעבר נאשה ובנו (Nachet et fils), היא חברת מיקרוסקופים פריזאית שהחלה לפעול באמצע המאה ה-19. "נאשה" הייתה יצרנית מיקרוסקופים בולטת, ונמנתה עם יצרניות המיקרוסקופים המובילות של פריז בתקופתה, לצד שבלייה (Chevalier) ואוברהאוסר (Oberhauser).
החברה החלה כעסק קטן שפתח קאמיל סבסטיאן נאשה (Camille Sebastien Nachet; 1799-1881), אופטיקאי פריזאי שעבד תחילה בייצור עדשות בעבור יצרנית המיקרוסקופים הידועה שבלייה. הסדנה שלו הייתה ברחוב רו סרפנט (Rue Serpente)‏ 16 בפריז. מכשירי המיקרוסקופ הראשונים שייצר התבססו על מודל קיים, מטיפוס תופי (drum-type), שאותו ייצרו כבר יצרנים אחרים לפניו.
בשנת 1851 השתתף נאשה ב"תערוכה הגדולה" של לונדון, שבה הציג את מכשירי המיקרוסקופ שלו. בתחרות שנערכה בין יצרני המיקרוסקופ בתערוכה, זכה נאשה במדליית זהב לפי החלטת השופטים, בשל העיצוב המעולה של מכשיריו ושל עדשותיהם. בתחרות זו השתתפה גם יצרנית המיקרוסקופים שבלייה, שבה עבד קודם לכן, אשר זכתה רק לציון לשבח. על אף שהשתתף בתערוכה הגדולה ב-1851, אין מידע על מכשירי מיקרוסקופ מתוצרת נאשה, שנמכרו לציבור לפני 1856.
בשלהי שנות ה-50 של המאה ה-19 הצטרף לעסקי המיקרוסקופ בנו של קאמיל סבסטיאן, ז'אן אלפרד נאשה (Jean Alfred Nachet; 1831-1908), שעבד לצד אביו. ב-1862 העביר נאשה את הסדנה שלו לרחוב רו סנט סוורין (Rue St. Séverin)‏ 17 בפריז, ובאותה שנה גם אימצה החברה את השם "נאשה ובנו". בשנת 1881 נפטר קאמיל סבסטיאן נאשה, ובנו אלפרד ירש אותו בניהול החברה, ושינה את שמה ל"א. נאשה" (A. Nachet). בשנת 1885 שינה אלפרד את המבנה של המיקרוסקופ, לפי מודל המתבסס על קפיץ חזק הנשלט על ידי מערכת ברגים. כאשר הצטרף בנו לעסק בסביבות שנת 1890, שינה אלפרד את שם החברה חזרה ל"נאשה ובנו".
לקריאה נוספת

Albert Nachet, Collection Nachet. Instruments Scientifiques et Livres Anciens (Paris: Petit, 1929; reprint, Paris: Librairie Alain Brieux, 1976).‎ - קטלוג